cyanic-selkie/wikianc huggingface dataset:
Vard Group
Vard Group AS, tidligere STX Europe og Aker Yards, er et skipsverftskonsern med hovedkontor i Ålesund. Den italienske verftsgruppen Fincantieri er majoritetseier i konsernet. Vard eier tre skipsverft i Norge, ett i Brasil, to i Romania og ett i Vietnam. De norske verftene heter Vard Brattvaag, Vard Langsten og Vard Søviknes. Vard la ned driften av Vard Aukra og Vard Brevik i 2020.
Historie
STX Europe ble opprettet etter at det sørkoreanske industrigruppen STX konsernet kjøpte opp det børsnoterte Aker Yards ASA i 2008. Aker Yards ASA var den største skipsbyggingsgruppen i Europa, og den femte største i verden med i alt 19 skipsverft i Norge (seks verft), Finland (tre verft), Tyskland (to verft), Frankrike (to verft), Romania (tre verft), Ukraina (ett verft), Vietnam (ett verft) og Brasil (ett verft). Etter oppkjøpet av Aker Yards ASA har STX solgt de fleste Aker Yards verftene og eier i dag to verft i Finland og to verft i Frankrike sammen med den franske stat. Både verftene i Finland og Frankrike bygger cruiseskip og større passasjerferger. De norske, rumenske, brasilianske og vietnamesiske verftene som utvikler og bygger spesialfartøy for offshore har siden 2010 vært børsnotert i Singapore under navnet STX OSV og skiftet i 2013 navn til VARD i forbindelse med at STX solgte alle sine aksjer i selskapet til den italienske verftsgruppen Fincantieri, som idag er majoritetseier i VARD-konsernet.
Det norske industrikonsernet Aker ASA etablerte Aker Yards som skipsverftsgruppe i 1998 som ved etablering omfattet seks skipsverft. Under Aker ASA periode som hovedeier i Aker Yards (1998-2007) ekspanderte verftsgruppen gjennom flere oppkjøp og organisk vekst. Aker Yards ble børsnotert i 2004 i forbindelse med at Kvaerners skipsverft ble en del av Aker Yards. Aker ASA solgte alle sine aksjer i Aker Yards ASA gjennom salg til finansielle investorer i 2007.
Puerto Princesa internasjonale lufthavn
Puerto Princesa internasjonale lufthavn (Filipino: Paliparang Pandaigdig ng Puerto Princesa) (IATA: PPS, ICAO: RPVP) er en flyplass som betjener nærområdene ved byen Puerto Princesa City og øya Palawan, som ligger i provinsen Palawan på Filippinene. Den er, som største flyplass på Palawan klassifisert som en internasjonal flyplass av Luftfartstilsynet på Filippinene. men har i 2015 kun utenriks flytrafikk til Taipei. Imidlertid står lufthavnen foran en større utvidelse som vil være ferdig i 2017.
Fylkesvei 29 (Buskerud)
Fylkesvei 29 i Buskerud gikk mellom Unnelsrud og Flåta bru i Drammen kommune.
Traséer: Unnelsrud – Jonsrud (0,3 km), Kalsrud – Flåta bru (0,6 km)
2019 ble veien del av fylkesvei 3250.
Kommuner og knutepunkter
Fortsetter som fylkesvei 950 (Vestfold) Klevjerveien til fylkesgrensen ved Kalsrud
Europavei 86
Europavei 86 går mellom Urake i Albania og Gefyra i Hellas. Veiens lengde i Hellas er rundt 200 km.
Oujda
Oujda er en by i Marokko, ved grensen til Algerie. Byen hadde 400 738 innbyggere i 2004. Oujda er et handelssentrum og har metall- og næringsmiddelindustri. Byen ble grunnlagt i 944. Ulike folkegrupper sloss om byen den første tiden, og byen ble ødelagt, men bygget opp igjen. Oujda har en strand som heter Saïdia.
Steven López
Steven López (født 9. november 1978) er en amerikansk tidligere dobbelt olympisk mester i taekwondo, som konkurrerer i klasse -80 kilo. Han vil representere USA under Sommer-OL 2012, etter å ha kvalifisert seg til lekene ved å ha blitt nummer 2 i amerikakvalifiseringen. Han vant OL-gull i både Sommer-OL 2000 og Sommer-OL 2004, og tok bronse under Sommer-OL 2008.
Paul Manafort
Paul John Manafort jr. (født 1. april 1949) er en amerikansk advokat, lobbyist og politisk rådgiver. Han var leder for valgkampanjen til Donald Trump under presidentvalget i 2016. Han har tidligere vært rådgiver for presidentvalgkampanjene til republikanerne Gerald Ford, Ronald Reagan, George H.W. Bush og Bob Dole.
Steven López
Lopez er også fem ganger verdensmester fra 2001, 2003, 2005, 2007 og 2009.
Paul Manafort
Manafort har ofte drevet lobbyvirksomhet på vegne av kontroversielle utenlandske ledere, som Ukrainas president Viktor Janukovitsj, diktatorene Ferdinand Marcos og Mobutu Sese Seko, og geriljalederen Jonas Savimbi. Lobbyvirksomhet for utenlandske personer og organisasjoner krever registrering hos Justisdepartementet, men ifølge Associated Press hadde Manafort, per 2. juni 2017, ikke registrert seg.
I 2019 ble han dømt til 7⅓ år i fengsel i to separate straffesaker, for henholdsvis skatteunndragelse og bedrageri og vitnepåvirkning.
Sébastien Michaud
Sébastien Michaud (født 7. mai 1987) er en canadisk taekwondoutøver som konkurrerer i klasse -80 kilo. Han representerte Canada under Sommer-OL 2012 etter å ha kvalifisert seg ved å bli nummer 3 i amerikakvalifiseringen.
U19-VM i innebandy for kvinner 2014
U19-VM i innebandy for kvinner 2014 ble arrangert i Babimost i Polen i 2014.
Polyoza
Polyoza er en slekt av biller som hører til familien trebukker (Cerambycidae). Slekten omfatter bare én kjent art.
Utbredelse
Arten er utbredt i Argentina, Paraguay, Uruguay og det sørlige Brasil.
François Charrière
François Charrière (født 1. september 1893 i Cerniat i Sveits, død 11. juli 1976 i Fribourg) var katolsk biskop av bispedømmet Lausanne, Genève og Fribourg. Charrière godkjente ved sin underskrift opprettelsen av det prestelige St. Pius X-broderskapet den 1. november 1970.
Prest
François Charrière studerte katolsk teologi i Fribourg og ble ordinert til prest den 15. juli 1917. Etter å ha arbeidet som sjelesørger i Lausanne studerte han kanonisk rett ved Angelicum i Roma, der han tok doktorgraden i faget i 1923.
Fra 1924 var han professor i moralteologi ved presteseminaret i Fribourg. Han underviste også i kanonisk rett ved seminaret fra 1929 til 1938 og ved Universitetet i Fribourg fra 1931 til 1936.
Biskop
Den 20. oktober 1945 utnevnte pave Pius XII ham til biskop av Lausanne, Genève og Fribourg. Han ble bispeviet den 21. november samme år av den apostoliske nuntius til Sveits, erkebiskop Filippo Bernardini; medkonsekratorer var Viktor Bieler, biskop av Sion (Sveits), og Marcel Maradan OFMCap, biskop av Port Victoria (Seychellene).
I den sveitsiske bispekonferansen var Charrière ansvarlig for spørsmål om økumenikk og forholdet mellom kirke og stat.
Med sin signatur godkjente han den 1. november 1970, vedtektene til St. Pius X-broderskapet, grunnlagt av erkebiskop Marcel Lefebvre, opprinnelig ad experimentum. Broderskapet holdt til i hans bispedømme, i Écône.
Den 30. desember 1970 trakk François Charrière seg fra ledelsen av sitt bispedømme, og ble etterfulgt av Pierre Mamie.
Episkopalgenealogi
Hans episkopalgenealogi er:
Bergtatt – Et Eeventyr i 5 Capitler
Bergtatt – Et Eeventyr i 5 Capitler (utgitt 1995) er Ulvers debutalbum.
Musikkstilen er metal med sterk og tydelig inspirasjon for nordisk folkemusikk. Den består både av harde Black Metal-partier med snerrende vokal, en stil som man kan finne igjen på deres senere album Nattens Madrigal, og rolige akustiske partier, en stil de videreførte på Kveldssanger. Folkemusikkpreget ivaretas gjennom å bruke en gammeldags skrifttype og stavemåte i coveret. Bergtatt regnes av mange som et av de beste albumene i den norske metalltradisjonen.
Monica Vee Bratlie
Monica Therese Vee Bratlie (født 12. april 1969) er en norsk politiker som representerer Høyre. Bratlie er varaordfører i Asker kommune. Hun er adjunkt av utdannelse.
Bergtatt – Et Eeventyr i 5 Capitler
Tekstene i Bergtatt bygger videre på de folkelige bergtagningsmytene som er et vanlig tema i den norske folkemusikken. En ung kvinne går seg vill i den mørke skogen under et uvær. Til slutt blir hun lokket inn i fjellet til trollene og ingen ser henne igjen.
Monica Vee Bratlie
Monica Vee Bratlie ble første gang valgt inn i Hurum kommunestyre i 2007, og ble i oktober 2011 valgt til Hurums ordfører. Hun beholdt dette vervet frem til Hurum kommune ble slått sammen med Røyken og Asker med virkning fra 1. januar 2020. I kommunevalget 2019 ble hun valgt inn i kommunestyret i nye Asker kommune, og ble den nye kommunens første varaordfører.
Maoridykkand
Maoridykkand (Aythya novaeseelandiae) er en fugl i andefamilien.
VM i luftvåpen 1987
VM i luftvåpen 1987 (verdensmesterskapet i skyting) ble arrangert i Budapest i Ungarn i 1987.
Aloha from Hawaii: Via Satellite
Aloha from Hawaii: Via Satellite er et konsertalbum av Elvis Presley, utgitt 4. februar 1973. Albumet ble produsert av Joan Deary og Marty Pasetta.
Rutebok for Norge
Rutebok for Norge er en oversikt over offentlig transport i Norge. Den har periodevis inneholdt tidstabeller, priser, kart og annen essensiell reiseinformasjon. Den inneholdt også i en periode en liste over norske overnattingssteder.
Rutebok for Norge ble først utgitt i 1869 under navnet Norges Kommunikasjoner eller Reiseblad. Den fikk sitt nåværende navn i 1918 da den ble slått sammen med den tilsvarende utgivelsen for jernbanen. Ruteboken ble utgitt ukentlig mellom 1880 og 1932, senere kom den hver fjortende dag. Siden 1991 ble den utgitt i papirform av Norsk Reiseinformasjon, med fire utgaver i året, senere to. Mellom 1994 og 2005 ble en elektronisk versjon utgitt på diskett og CD-ROM, med samme innhold som papirversjonen. Siden 2003 var den også tilgjengelig på Internett, på www.rutebok.no, men tjenesten ble lagt ned høsten 2017. Fra august 2011 ble reiseplanleggeren utgitt som iPhone App med en versjon tilrettelagt for blinde og svaksynte, samtidig som papirversjonen ble utfaset.
Rutebok for Norge utga også et kart over Norge, med ruter og rutenummer påtegnet. Kartet utkom som vedlegg til enkelte utgaver av ruteboken.
Brigitte Lesage
Brigitte Lesage (født 18. juni 1964) er en fransk sandvolleyballspiller.
Hun representerte Frankrike i Sommer-OL 1996 i Atlanta, hvor hun ble nummer 13.
Slaget om Sevastopol
Slaget om Sevastopol, også omtalt som beleiringen av Sevastopol, var et svært blodig slag på østfronten under andre verdenskrig. Slaget var en del av det tyske angrepet på Sovjetunionen, operasjon Barbarossa og ble utkjempet mellom Sovjetunionen og Tyskland.
Sevastopol, som ligger på Krimhalvøya i Svartehavet, ble for alvor dratt inn i krigen mot slutten av september 1941 da Wehrmachts armégruppe syd under ledelse av daværende general Erich von Manstein nådde fram til Krim.
Angrepet på Krim
24. september 1941 gikk de tyske styrkene inn på halvøya over Perekopeidet, den smale landtungen som forbinder Krim med fastlandet. Etter fem dager hadde tyskerne sikret forbindelsen og et brohode på halvøya. 18. oktober rykket de videre og etter ti dager med bitre kamper falt den sovjetiske motstanden sammen og tyskerne kunne rykke fram mot Sevastopol. Fram mot 16. november hadde de tyske styrkene inntatt hele halvøya bortsett fra Sevastopol og byens nærmeste omgivelser.
Sevastopol
I begynnelsen av desember gikk Den røde armé til motoffensiv, men tyskerne stoppet denne i midten av januar 1942, uten å klare å innta byen. Tyskerne innledet da en beleiring av byen og satte den under kraftig bombardement, blant annet ved bruk av jernbanekanoner. De sovjetiske styrkene holdt imidlertid stand helt fram til juli 1942 da de gjenværende sovjetiske styrkene kapitulerte, etter at den del hadde blitt evakuert sjøveien.
Betydning
Selv om slaget endte med tysk seier, var den kostbar for tyskerne, både med hensyn til antatt drepte, skadede og tilfangetatt, men også i tap av viktig materiell. I tillegg hadde kampene forsinket den tyske framrykkingen på Østfronten og særlig mot de viktige målene Stalingrad og oljekildene i Kaukasus. Den tyske vurderingen gikk på at det var viktig å ha «ryggen fri» både under oppmarsjen mot Stalingrad og i angrepet mot Kaukasus, og ikke ha for mange styrker bundet fast på Krim som en isolert sovjetisk styrke i Sevastopol ville kreve. I tillegg inngikk det i de tyske planene å angripe Kaukasus via Kertsjstredet mellom Azovhavet og Svartehavet helt øst på halvøya.
Propagandamessig gjorde imidlertid tyskerne mye ut av seieren, alle de deltakende tyske soldatene fikk et eget Sevastopol-merke til uniformen, og Erich von Manstein ble utnevnt til generalfeltmarskalk.
Eksterne lenker
Szevasztopol ostroma
Eurovision Song Contest 2011
Eurovision Song Contest 2011 var den 56. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert i Esprit Arena i Düsseldorf i Tyskland etter at Lena vant Eurovision Song Contest 2010 med sangen «Satellite». Konkurransen besto av tre sendinger: en semifinale tirsdag 10. mai, en semifinale torsdag 12. mai og finalen lørdag 14. mai 2011. Anke Engelke, Judith Rakers og Stefan Raab var programledere for alle tre sendingene. Dette var tredje gang Tyskland sto vertskap for konkurransen; første gang var i Frankfurt i 1957 og andre gang i München i 1983.
Til sammen deltok 43 land, en tangering av rekorden fra 2008. Blant annet kom Italia tilbake etter å ha vært borte fra konkurransen i 14 år. Konkurransen ble vunnet av duoen Ell & Nikki fra Aserbajdsjan med bidraget «Running Scared». Dette var Aserbajdsjans første seier i konkurransen, og første gang vinnerartistene har vært en duo bestående av en kvinnelig og en mannlig vokalist. Andreplassen gikk til Italia, mens Sverige ble nummer tre.
Det norske bidraget var «Haba Haba», fremført av Stella Mwangi. Hun deltok i den første semifinalen og ble nummer 17 av 19. Det norske bidraget kvalifiserte seg dermed ikke til finalen, og dette var første gang siden 2007 at Norge ble slått ut i semifinalen.
Finalesendingen vant en Gullrose i klassen for beste direktesendte hendelse.
Bakgrunn
Etter seieren med Lena og «Satellite» året før, var Tyskland vertskap for Eurovision Song Contest 2011. Dette var tredje gang Tyskland arrangerte konkurransen, etter å ha arrangert finalene i 1957 og 1983. Dette var imidlertid første gang etter gjenforeningen, og Tyskland var den første av «de fem store» som vant konkurransen etter innføringen av dette systemet i 2000. Frem til 2011 var det «de fire store», men etter Italias tilbakekomst i 2011, ble gruppen utvidet til fem. De andre store er Storbritannia, Spania og Frankrike. Disse fem landene er forhåndskvalifisert til finalen hvert år. Etter seieren begynte kringkasteren NDR prosessen med å finne en vertsby og vertssted for konkurransen. 23 byer kom på banen i søknadsprosessen, og av disse leverte åtte byer inn en formell søknad til NDR om å bli vertsby. Disse byene var Berlin, Hamburg, Hannover, Gelsenkirchen, Düsseldorf, Köln, Frankfurt og München. I august kunngjorde NDR at fire byer hadde levert inn offisielle søknader om å arrangere konkurransen: Berlin, Hamburg, Hannover og Düsseldorf.
Mest oppsikt vakte Berlins tilbud, et stort oppblåsbart telt som skulle settes opp ved hangarområdet til flyplassen Tempelhof. NDR mente teltet ikke ville gi god nok akustikk. Kringkasteren vurderte de fire tilbudene, og 12. oktober 2010 kunngjorde NRD at konkurransen skulle holdes i Düsseldorf og Esprit Arena. Blant annet trengte NDR arenaen i seks uker for å kunne sette opp og demontere scenen og alt teknisk utstyr. Stadionet hadde kapasitet til 38000 tilskuere, mens Düsseldorf hadde 23000 tilgjengelige hotellsenger og 2000 ekstrasenger i områdene rundt og som elvebåter på Rhinen.
Format
38 av de 43 deltakende landene i Eurovision Song Contest 2011 måtte delta i en av de to semifinalene som ble arrangert henholdsvis 10. og 12. mai. Kun «de fem store» landene Tyskland, Italia, Storbritannia, Frankrike og Spania var direktekvalifisert til finalen. Fra hver semifinale gikk de ti landene som hadde fått flest poeng fra sine respektive semifinaler, til finalen. En kombinert jury- og telefonstemmer ble benyttet i avstemningen, slik som i 2010.
Israel uttalte sommeren 2010 at de var nødt til å trekke seg i 2011 hvis landet ble trukket ut til å delta i den første semifinalen. Dette fordi landets minnedag faller samme dag som den første semifinalen. Landets daværende kringkaster IBA, fikk derfor tillatelse av EBU til å delta i den andre semifinalen.
Semifinaletrekningen
Semifinaletrekningen ble avholdt 17. januar 2011, og der trakk man hvilke land som skulle delta i de respektive semifinalene samt i hvilken semifinale hvert av de fem «store» landene skulle kringkaste og stemme i. Før trekningen delte EBU de 38 semifinalistene i seks grupper basert på geografisk beliggenhet, stemmegivning og resultater fra tidligere år. Dette er gjort siden 2008 for å redusere nabostemmingen i semifinalene. 2011 var det fjerde året på rad systemet ble brukt, men det var det første året trekningen ikke ble direktesendt på tv. Startrekkefølgen ble trukket 15. mars.
Den norske fagjuryen besto av juryleder Elisabeth Davidsen (prosjektleder i P2), Siri Knudsen (journalist i P3), Svein Helge Høgberg (musiker, kjent fra Dizzie Tunes), Anne-Karine Strøm (journalist og tidligere Melodi Grand Prix-vinner) og Arne Martin Vistnes (journalist i Radio Norge). Fire av de fem satt også i juryen året før.
Semifinale 2
Den første semifinalen ble arrangert torsdag 12. mai 2011. 19 land deltok, og de ti beste kvalifiserte seg for finalen. De forhåndskvalifiserte landene Frankrike, Italia og Tyskland kunne stemme i denne semifinalen. Land markert med rosa bakgrunn, kvalifiserte seg i til finalen.
Finale
Finalen ble arrangert lørdag 14. mai 2011. 25 land deltok: «de fem store» (Frankrike, Italia, Spania, Storbritannia og Tyskland som også var vertsland) og totalt 20 land fra de to semifinalene. Under er det offisielle resultatet.
Poengtavler
EBU offentliggjorde de adskilte jury- og seerstemmene i mai 2011. Det detaljerte resultatet for hvert enkelt land ble ikke offentliggjort, bare det samlede resultatet for seerne, og det samlede resultatet for juryene.
12 poeng i semifinale 1
Under er en oversikt over avgitte 12-poengere i semfinale 1:
12 poeng i finalen
Under er en oversikt over 12-poengere avgitt i finalen. Hele 20 av 25 finalelandene fikk minst én tolver, noe som fremdeles er rekord per 2017. Blant de fem som ikke fikk noen tolver var Tyskland med fjorårsvinneren Lena Meyer-Landrut.
Hendelser
Den islandske låtskriveren og artisten Sjonni skulle deltatt i den islandske finalen, men døde av hjerteinfarkt noen uker før sendingen. Etter dødsfallet gikk flere av Sjonnis venner sammen og dannet gruppen Sjonni's Friends og overtok bidraget. De vant senere den nasjonale finalen og ble Islands representanter i Eurovision Song Contest.
Andre utmerkelser
I tillegg til det offisielle vinnertrofeet, ble det delt ut flere priser og utmerkelser i forbindelse med konkurransen. Blant dem var den offisielle Marcel Bezençon Awards og den fan-baserte Barbara Dex Award. I tillegg holdt de internasjonale Grand Prix-klubbene, OGAE, en avstemning over sine favorittlåter i forkant av konkurransen.
Marcel Bezençon Awards
Marcel Bezençon Awards ble først delt ut under Eurovision Song Contest 2002 og er en utmerkelse til de beste sangene i finalen. Prisen ble innstiftet av Christer Björkman og Richard Herrey. Utmerkelsen er oppkalt etter konkurransens skaper, Marcel Bezençon, og deles ut i tre kategorier: presseprisen, artistprisen og låtkskriverprisen. Prisene ble offentliggjort like før finalen.
OGAE
Organisation Générale des Amateurs de l'Eurovision (forkortet OGAE), stiftet i 1984, er et internasjonalt nettverk av over 40 Grand Prix-klubber. Hvert år i forkant av konkurransen holder de ulike klubbene avstemning over det aktuelle årets bidrag. Hver klubb sender deretter inn sin topp ti-liste med poeng 1–8, 10 og 12 til OGAE. Under er den endelige topp fem-listen:
Seertall
70 millioner seere fulgte finalesendingen.
Kirkebakken skole (Tjøme)
Kirkebakken skole var en grendeskole på Tjøme i Vestfold. Skolen ble grunnlagt i 1856 og overtok lokalene etter en privat skole. Den ble nedlagt i 1952 da Lindhøy skole sto ferdig.
Hans Førde
Hans Anton Førde (født 23. september 1895, død 3. februar 1978) var en norsk fagforeningsmann, redaktør og politiker (NKP).
Førde ble fagorganisert i 1914, og medlem av Arbeiderpartiet i 1920. Ved den store splittelsen i partiet i november 1923 fulgte han det nystiftede Norges Kommunistiske Parti. Han var formann i Tromsø NKP og i Troms distrikt av NKP. Fra 1922 var han også medlem av Tromsø bystyre. I årene 1933–1934 var han redaktør for NKP-avisen Troms Arbeiderblad. Han meldte seg ut av NKP i 1947.
I fagbevegelsen satt han som formann i sin fagforening, og som medlem av hovedstyret i Norsk Bygningsarbeiderforbund 1923–1927. Fra 1927 til 1929 var han sekretør i Tromsø faglige samorganisasjon.
Harmik Singh
Harmik Singh (født 10. juni 1947 i Gujranwala i Pakistan) er en indisk landhockeyspiller som deltok i de olympiske leker 1968 i Mexico by og 1972 i München. Singh vant olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper i OL-turneringen.
U19-VM i innebandy for kvinner 2016
U19-VM i innebandy for kvinner 2016 ble arrangert i Belleville i Canada i 2016.
Hammarbyhamnen
Hammarbyhamnen var et havneområde i sør-Stockholm. Anlegget er inndelt i Norra Hammarbyhamnen og Södra Hammarbyhamnen. Dens inløp er Danvikskanalen ved Danvikstull, og Hammarbyslussen ved Skanstull. Norra og Södra Hammarbyhamnen ble anlagt i 1926 samtidig med Hammarbyleden. Fra først på 1990-tallet har de gamle havneområdene gradvis blitt bebygget og den gamle havnevirksomheten kraftig redusert.
Historie
Et av formålene med Hammarbyleden var å skape et nytt havneområde, Hammarbyhamnen. Ettersom Hammarbyslussen ble lagt langt mot vest var det mulig å anlegge en sentralt beliggende havn med slusefri tilgang til Østersjøen. Dette muliggjorde et nytt lager- og industriområde på Stockholms store jordområder innen søndre Södermalm og nordre Hammarby.
I øst lå «Barnängskajen» (oppkalt etter Barnängen) som stykkgods- og lagerhavn. Den midterste delen besto av «Blecktornskajen» (oppkalt etter Blecktornsområdet) som ble brukt som massgodslager for blant annet kull, koks og sement. I vest lå en lokalhavn for innførsel av blant annet ved og teglstein. De første industrietableringene var General Motors monteringsfabrikk og lyspærefabrikken for Kooperativa Förbundet på Södra Hammarbyhamnen. Havneforvaltningen anla også et kranverksted her, som senere ble flyttet til Stockholms frihamn.
Norra Hammarbyhamnen hadde fra starten av en jernbaneforbindelse via et industrispor til Stadsgårdshamnen. Nord for Hammarby sluse var det en mindre togstall. Industrisporets forlengelse mot vest med tilknytning til Södra stationsområdet var planlagt allerede i 1929 men ble fullført først i 1939-1940. Fra togstallen ved Hammarby sluse var det også planlagt et industrispor med en svingbru over sluseområdet, videre til Södra Hammarbyhamnen og et stort framtidig industriområde kalt Hammarby industriområde. Av plankartet fra 1929 framgår også en industrikanal lengre mot øst, som dog aldri ble bygget.
Hammarbyleden og Hammarbyhamnen kom imidlertid aldri til å få den store betydningen for sjøfart og industri som man håpet på. Bare et fåtall industrianlegg kom til å benytte havna. Dette var delvis fordi deler av kanalen var for grunn for havgående fartøy. I dag er i stort sett all industri borte. Norra og Södra Hammarbyhamnen er i stedet blitt bebygget med boliger under samlenavnet Hammarby sjöstad.
Brimnes
Brimnes er et lite sted i Eidfjord kommune i Vestland. Stedet ligger på sørsiden av Eidfjorden, som er den innerste delen av Hardangerfjorden. Her gikk det tidligere ferje over til Bruravik i Ulvik, frem til 2013. Ferja er en del av Fylkesbåtene. Brimnes ligger 1 mil fra Eidfjord og 2 mil fra Kinsarvik i Ullensvang.
Andorra under EM i friidrett 2002
Andorra deltok med en utøver under EM i friidrett 2002 som ble arrangert 6.–11. august 2002 i München. Utøvere fra Andorra tok ingen medaljer under mesterskapet.
Arkitekturåret 1508
Arkitekturåret 1508 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1508.
Dødsfall
...
Savoy Truffle
«Savoy Truffle» er en sang skrevet av George Harrison og ble fremført og utgitt med The Beatles på deres dobbelt-album The Beatles i 1968. Teksten handler om Eric Claptons hengivenhet til sjokolade.
Bakgrunn
I sin bok I Me Mine, skrev George Harrsion: ««Savoy Truffle» er en artig sak jeg skrev mens jeg hang sammen med Eric Clapton i 1960-årene. På den tiden hadde han så mye hull i tennene sine og trengte å gå til tannlegen. Til tross for at han hadde tannpine, fortsatte han å spise massevis av sjokolade – han kunne ikke motstå det, og så fort han så en konfekteske, spiste han hele innholdet. Han gjorde det når han besøkte meg og jeg hadde en konfektesken Good News på bordet. Jeg skrev sangen mens jeg så navnene på de forskjellige typene sjokolade på innsiden av innpakninen. Jeg fikk problemer i andre mellomvers og fikk hjelp av Derek Taylor.»
Konfekteska Good News ble produsert av MacIntosh. Sjokoladetypene Creme Tangerine, Montelimar, Ginger Sling, Coffee Desert og Savoy Truffle var med i Good News per 1968. Pineapple Treat ble forvandlet til Pineapple Heart, mens navn som Cherry Cream, Apple Tart og Coconut Fudge er fiktive sjokolade-navn.
Harrisons advarsel til Clapton i teksten var klar: «You'll have to have them all pulled out after the Savoy Truffle» hvor han tydeligvis henviser til å få alle tennene trukket ut av munnen dersom han ikke forandret sitt sjokolade inntak til mer moderate former. I første mellomvers illustrerer Harrison hvordan en person med tannsmerter har det med svettetokter og skrik. I andre mellomvers foreslo The Beatles' pressetalsmann Derek Taylor setningen You Are What You Eat som var tittelen på en film han nylig hadde sett. For å få det fonetisk riktig med sangen, gjorde Harrison det om til «you know that what you eat you are». Setningen «we all know obladi-blada» var sannsynligvis en slags sammenligning hvor Harrison mente at det å lytte til (eller for den saks skyld, spille inn) McCartneys Ob-La-Di, Ob-La-Da, fortonet seg det samme for Harrison som å gå til tannlegen dersom man hadde hull i tennene.
Innspilling
De startet opp innspillingen av «Savoy Truffle» 3. oktober i Trident Studios i London hvor grunnkompet (trommer, bassgitar og elektrisk gitar) først ble festet til åttesporsteip. John Lennon var sannsynligvis ikke tilstede i studio denne dag. Det ble spilt inn kun en tagning, men det er nærliggende å tro at de brukte en del av studiotiden til å øve inn sangen. To dager senere la Harrison på vokal i samme studio. Siden Paul McCartney høres på harmonivokal, er det nærliggende å tro at harmoni-innslaget også ble innspilt samme dato. Seks dager senere (11. oktober) fikk sangen pålegg av seks saksofoner i Abbey Road Studios. Chris Thomas lagde blåser-arrangementet. Harrison fortalte lydteknikeren at han ville overstyre lyden av saksofonene. Da blåser-musikerne (Ronald Ross, Bernard George, Art Ellefson, Danny Moss, Harry Klein og Derek Collins) hørte resultatet etterpå, ble de på forhånd advart av Harrison om hvordan det ville lyde, og at han som komponist ville at resultatet skulle være nettopp slik. Antageligvis ville han det slik for å musikalsk illustrere hvordan tannpine er.
En av Harrisons gitarer illustrerer også musikalsk følelsen av å ha tannpine. Dette skjer 1:04 – 1:09 inn i sangen hvor gitaren liksom biter høylytt fra seg mens Harrison og McCartney nærmest hyler ut strofen «but you'll have to have them all pulled out after the Savoy Truffle».
Siste innspillingsdag var 14. oktober 1968 (også i Abbey Road Studios) og da ble mer gitar lagt på samt orgel, elektrisk piano, tamburin og bongotrommer. Siden Chris Thomas spilte begge tangentinstrumentene, er det mulig at Harrison selv bidro med rytmeinstrumentene samtidig som Thomas gjorde sitt. Trommeslager Ringo Starr med familie dro nemlig på en to ukers ferie til Sardinia samme morgen før siste pålegg for «Savoy Truffle» foregikk.
«Savoy Truffle» ble aldri fremført av George Harrison offentlig i konsertsammenheng.
Merrill Lynch
Merrill Lynch & Co., Inc. (ofte forkortet til ML) (nyse: MER) er et av verdens ledende selskaper innen finansielle tjenester, og er også en av de viktigste globale investeringsbankene i verden. Selskapet har hovedkontor i New York City.
Banken ble etablert den 6. januar 1914 av Charles E. Merrill. Noen få måneder senere, i 1915, fikk han følge av Edmund C. Lynch, og selskapets navn ble offisielt endret til Merrill Lynch & Co. Idag opererer selskapet i 37 land, og har aktiva til en samlet verdi på 1,5 billioner dollar.
I september 2008 ble Merrill Lynch kjøpt for 50 milliarder dollar i aksjer av Bank of America.
Mantoides gama
Mantoides gama er en glansvinge som tilhører underfamilien stjertvinger (Theclinae).
Utseende
En middelsstor, forholdsvis kraftig stjertvinge med to stjerter på bakvingen, den fremre av disse er kort og tynn, den bakre temmelig lang og bred. Hunnens overside er brun med en litt bronseaktig glans, og et hvitt område ved bakvingens bakkant, dette har et par svarte flekker. Undersiden er lysbrun, med et tilsvarende hvitt område som på oversiden.
Utbredelse
Arten er utbredt i Sørøst-Asia, fra Burma i vest til Borneo i øst.
Bruravik
Bruravik er et sted i Ulvik kommune i Vestland. Bruravik ligger ca. 1,5 mil fra administrasjonssenteret Ulvik og ligger også 1,5 mil fra tettstedet Granvin, som ligger litt lenger nordvest.
Frem til 2013 gikk det ferje fra Bruravik til Brimnes i Eidfjord.
Hybophthiridae
Hybophthiridae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Denne arten lever på jordsvin.
Utseende
En ganske stor (voksen lengde 3,5 – 4,5 mm) og bred lus. Forkroppen er ganske liten, bakkroppen stor, bredt oval og flat. Hodet er temmelig stort og firkantet, antennene middels lange. Beina er korte og kraftige, forbeina ganske små, mellom- og bakbeina større. De ender i en kraftig klo som griper mot en "tommel" på leggen (tibia). Langs sidene av bakkroppen er det hårbærende vorter.
Liv og utvikling
Denne lusen lever på jordsvin (Orycteropus afer), som danner en pattedyr-orden for seg selv.
Utbredelse
Siden arten er knyttet til en vertsart som bare lever i Afrika sør for Sahara, finnes denne lusen også bare i dette området.
Olav Broen
Olav Henrik Broen (født 13. mars 1932, død 18. november 2018 i Bærum ) er en norsk tidligere skoleleder og fagforeningsleder. Han var leder for Skolelederforbundet, som da het Skoleadministrasjonslaget, fra 1988 til 1990.
Broen tok over vervet som leder for Skoleadministrasjonslaget da han ble valgt av forbundets ordinære landsmøte høsten 1988. Han tok over etter Knut Egeland. Året etter flytter Broen forbundet fra lokalene i Gamlebyen skole til egne lokaler i Lakkegata 21. Han var leder i to år til Roald Beck ble valgt i 1990.
Hybridfrosk
Hybridfrosk (Pelophylax kl. esculentus, tidligere Rana kl. esculenta) er en type frosk som tilhører familien ekte frosker. Den kalles også spiselig frosk, selv om mange andre froskearter også blir spist. Hybridfrosken er en del av et artskompleks med uklare artsgrenser og er en naturlig krysning mellom latterfrosk (P. ridibundus) og damfrosk (P. lessonae).
Utseendet minner mest om damfrosk, men den har ofte lengre bakbein. Hunnene er 5–9 cm lange, og hannene 6–11 cm. Utbredelsen er den samme som for damfrosk. Arten finnes i alle biotoper der damfrosk eller latterfrosk forekommer, og den tåler også brakkvann. Den lever som regel i blandede kolonier med damfrosk, men av og til lever den sammen med latterfrosk, og en sjelden gang lever alle tre typene sammen. I det nordøstlige Tyskland og Danmark finnes det rene kolonier av hybridfrosk.
De fleste hybridfrosker har ett sett kromosomer fra latterfrosk og ett fra damfrosk. Hos hybrider mellom andre dyrearter blandes som regel kromosomene på grunn av overkrysninger, men hybridfrosken bevarer rene kromosomsett fra foreldreartene. Når en hybridfrosk parer seg med en damfrosk, er kromosomene fra latterfrosken aktive, og resultatet blir en ny hybridfrosk. Når en hybridfrosk parer seg med en latterfrosk, er derimot kromosomene fra damfrosken aktive, og resultatet blir også da en ny hybridfrosk.
I tillegg finnes det også triploide hybridfrosker, som har to kromosomsett fra en art, og ett fra den andre.
Hybridfrosk er strengt tatt ikke en egen art, selv om den tidligere ble kalt Rana esculenta. En setter nå forkortelsen «kl.» mellom slektsnavnet og artsepitetet. Forkortelsen står for klepton, det greske ordet for «tyv», ettersom hybridfrosken «stjeler» kromosomer fra andre arter.
De søreuropeiske Pelophylax-froskene er nå skilt ut som egne arter, og her finnes det andre hybrider. Rana kl. grafi i Sør-Frankrike og Nord-Spania er antakelig en hybrid mellom R. perezi og hybridfrosk, mens Rana kl. hispanica i Italia, Kroatia og Slovenia er en hybrid mellom R. bergeri og enten hybridfrosk eller latterfrosk.
Max Rudolf (roer)
Max Rudolf (født 12. februar 1891, død ukjent) var en sveitsisk roer som deltok i OL 1920 i Antwerpen.
Rudolf ble olympisk mester i roing under OL 1920 i Antwerpen. Han vant firer med styrmann sammen med Willy Brüderlin, Paul Rudolf, Hans Walter og Paul Staub (styrmann). Totalt deltok åtte båter fra åtte nasjoner. Konkurransen som ble avviklet 28. og 29. august 1920, besto av tre semifinaler, der beste båt i hvert heat gikk videre til finalen. Finalen vant Sveits foran USA, og på tredjeplass kom Norge.
Arkitekturåret 1509
Arkitekturåret 1509 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1509.
Dødsfall
...
Feda kirke
Feda kirke er en korskirke fra 1802 på Feda i Kvinesdal kommune, Agder fylke. Byggverket er i tre og har 300 sitteplasser. Det er oppført av byggmester Axel Lohne.
Kirken ligger ved Fedafjorden på østsiden av utløpet til Fedaelva, med småbåthavna like ved.
DigitaltMuseum
DigitaltMuseum er en felles database over samlinger i norske og svenske kunst- og kulturhistoriske museer. Tjenesten ble etablert i 2009 etter en prøveperiode. Databasen utvikles og drives av KulturIT AS,. KulturIT ANS ble etablert av Norsk Folkemuseum og Maihaugen i samråd med ABM-utvikling i 2007. Selskapet foretok i 2015 en selskapsomdanning og KulturIT AS ble etablert 12. februar. Aksjeselskapet er en direkte videreføring av det ansvarlige selskapet og eies i dag av Anno museum, Jærmuseet, Museene i Sør-Trøndelag, Nordiska museet, Norsk Folkemuseum og Stiftelsen Lillehammer museum. Målet med DigitaltMuseum er at museenes samlinger skal være lett tilgjengelig for alle interesserte, uavhengig av tid og sted.
1. september 2017 kan man i DigitaltMuseum søke i ca 4,4 million objekter fra ca 247 museer. Materialet omfatter ca 2,6 millioner fotografier, 1,7 millioner gjenstander, 55 000 kunstverk, 10 00 designobjekter, 7 000 arkitekttegninger og modeller og 2 400 bygninger. Det er også tilgang til samlinger av film, video og lydopptak.
Pærebrann
Smittespredningen antas å skyldes utbredelsen av blankmispelbusker (Bulkemispel)
DigitaltMuseum
Døgnåpne kataloger
Tradisjonelt har museenes kataloger stort sett bare vært tilgjengelig for museenes eget personale og for forskere eller andre som har arbeidet med konkrete temaer knyttet til samlingene. Det brede publikum har i hovedsak måttet nøye seg med å se det materialet som til en hver tid var utstilt. Museenes samlinger er bygget opp for å gi en bred dokumentasjon av og grunnlag for forskning på vår kulturarv. Det er bare en liten del av disse samlingene som vises i utstillinger, og DigitaltMuseum er et tiltak som er satt i gang for å gi publikum en bred og døgnåpen tilgang til samlingene. Unntatt er materiale eller katalogopplysninger som skal beskyttes ut fra hensynet til personvern.
Pærebrann
(Cotoneaster ssp., særlig C. bullatus), som dels er vanlige hagebusker, og dels vokser forvillet i naturen etter naturlig frøspredning. Det er per 2006 satt i gang en kampanje for å fjerne alle blankmispler fra voksestedene, siden de ikke er «innfødte» busker her. Kampanjen forventes å ta tid, da frøene kan ligge passive i årevis før de spirer. (Kilde: Bergens Tidende,17.juni 2007)
DigitaltMuseum
Døgnåpne kataloger
I august 2012 hadde DigitaltMuseum ca. 64 000 besøk og et samlet oppslag på 615 000 sider. Det gir et snitt på snaut 10 sider pr. besøk, og bruken er gjerne størst på søndager.
Innhøsting av kunnskap
DigitaltMuseum også et viktig redskap i museenes arbeid med å innhøste nye opplysninger, korreksjoner og utfyllende kommentarer til materialet i samlingene. Mange museer forvalter store fotosamlinger med sparsomme opplysninger, og her bidrar nå brukerne aktivt med opplysninger om hvem som er avbildet og når, hvor og i hvilken anledning fotografiene er tatt. På samme måte kan brukerne legge inn kommentarer med nye eller korrigerende opplysninger om gjenstandsmaterialet.
Kobling til andre kunnskapskilder
I utgangspunktet er museumskatalogene beregnet på museenes eget fagpersonale. For å gjøre katalogene mer interessante både for leg og lærd har Norsk kulturråd og KulturIT i samarbeid med museene, startet et prosjekt for å koble oppslag i DigitaltMuseum til andre kunnskapskilder på nett. Så langt er det først og fremst satset på kobling mot Wikipedia. Norsk Folkemuseum har ca 1550 mangletrær, men ingen av katalogkortene har opplysninger om hvordan du bruker et mangletre. Dette er kunnskap som fagpersonalet har i hodet. Gjør man i dag et oppslag på et mangletre i DigitaltMuseum kommer begynnelsen av artikkelen om mangletrær fra Wikipedia opp i skjermbildet sammen med andre artikler som kan være relevante i forhold til teknikk, dekor, kunstner eller lignende, og i artikler i Wikipedia kan det legges lenker for oppslag av relevant materiale i DigitaltMuseum.
Frislipp av fotorettigheter
I dag må man innhente tillatelse fra de respektive museene eller andre rettighetshavere for videre bruk av det meste av fotomaterialet i DigitaltMuseum. Men for å stimulere til økt bruk og aktivisering av museenes samlinger, oppfordres nå museene til klart å markere hvilke fotografier som er falt i det fri og til å legge åpne lisenser på de fotografiene som museene selv har opphavsrett til. Norsk Folkemuseum og Oslo Museum er foregangsmuseer i dette arbeidet og pr. 1. september 2012 inneholder DigitaltMuseum vel 70 000 fotografier med Public Domain mark (det vil si at bildet har falt i det fri) og vel 100 000 fotografier med en åpen lisens, CC-Attribution-ShareAlike
VM i luftvåpen 1989
VM i luftvåpen 1989 (verdensmesterskapet i skyting) ble arrangert i Sarajevo i Jugoslavia i 1989.
Mitchell County (Kansas)
Mitchell County (MC) er et fylke i den amerikanske delstaten Kansas.
Trond H. Diseth
Trond Haaken Diseth (født 5. juli 1957) er en norsk barne- og ungdomspsykiater. Han er dr.med., avdelingsoverlege ved Avdeling for barn og unges psykiske helse på sykehus ved Barne- og ungdomsklinikken ved Oslo universitetssykehus og professor II i barne- og ungdomspsykiatri ved Institutt for klinisk medisin ved Universitetet i Oslo. Han jobber særlig med tverrfaglig utredning, behandling og oppfølging av alvorlig og/eller kronisk somatisk syke barn og unge, samt psykosomatiske tilstandsbilder.
Han ble cand.med. ved Universitetet i Oslo i 1984 og dr.med. samme sted i 1997, og er spesialist i barne- og ungdomspsykiatri.
Diseth var intervjuet i TV-programmet Hjernevask i 2010, med Harald Eia som programleder.
Diseth ble tildelt Schizofrenidagenes ærespris i 2019.
Arman Jeremjan
Arman Jeremjan (armensk: ; født 29. januar 1986) er en armensk taekwondoutøver som konkurrerer i klasse -80 kilo. Han representerte Armenia under Sommer-OL 2012, etter å ha kvalifisert seg til lekene ved å ha blitt nummer 1 i europakvalifiseringen. Yeremyan bar sitt lands flagg under åpningsseremonien for sommerlekene i London.
Stian Dahlen Brændsrød
Stian Dahlen Brændsrød (født 11. juni 1992) er en norsk midtbane/angrepsspiller som ble hentet opp fra juniornivået og til A-laget til Sandefjord Fotball i 2010-sesongen.
Han spilte én kamp i OBOS-ligaen i 2011.
Montgomery County (Kansas)
Montgomery County (MG) er et fylke i den amerikanske delstaten Kansas.
Margrete Kjær
Margrete Kjær (født Fredrike Margrethe Dons 5. februar 1872 i Stavanger, død 17. februar 1956), med kjælenavnet «Maggen», var en norsk lærerinne, forfatterinne og oversetter. Hun var gift med Nils Kjær.
Liv
Margrete Kjær var datter av presten Fredrik Christian Dons (1836–1885) og Ebba Johanna Ullmann (1843–1908). Hun hadde fire søsken, blant dem Vilhelm Dons og Ragna Vilhelmine Thiis (1870–1939), gift med Jens Thiis.
Ved Margretes fødsel var faren sekretær ved Det norske Missionsselskab i Stavanger, men han flyttet i 1875 til Tromsø, hvor han var stiftsprost. Fra 1882 var han redaktør for en avis i Trondheim. Etter hans død i 1885 flyttet moren og barna til Kristiania, hvor hun slo seg ned i Rosenborgbakken, på hjørnet av Bogstadveien, hvor for øvrig P. Chr. Asbjørnsen hadde bodd før. Her førte Ebba Dons et åpent hus for unge litterater. Dons-familiens hjem kom til å bli et slags arnested for nyromantikken.
15. serierunde i Toppserien 2023
Alle kampene i '''15. serierunde i Toppserien 2023''' ble spilt søndag 18. juni.
Margrete Kjær
Liv
Margrete Kjær ble student i 1890. Hun tok anneneksamen året etter, og var senere i mange år ansatt ved Fru Ragna Nielsens skole. Ragna Nielsen var Margrete Kjærs moster. I 1896 giftet Margrete seg med forfatteren Nils Kjær, og levde sammen med ham i Norge og i utlandet til hans død i 1924. De hadde to barn. Datteren Ebba (1898–1972) ble gift med forfatteren Ørnulf Ree. Det andre barnet døde bare noen dager gammelt i 1903.
På sine eldre dager skrev hun en erindringsbok om ektemannen, Nils Kjær og hans samtidige (1950). Hun oversatte også verker av forfattere som Thomas Mann, Jakob Wassermann, John Galsworthy, Hugh Walpole og Louis Bromfield.
Robert Harting
Robert Harting (født 18. oktober 1984 i Cottbus) er en tysk friidrettsutøver som konkurrerer i diskos.
Hartings første store mesterskap var EM i Göteborg 2006 der han ikke kvalifiserte seg til finalen. I VM 2007 i Osaka slo Harting til med 66,68 og tok sølvmedaljen. Han deltok også i OL 2008 der han ble nummer fire etter et kast på 67,09.
Under VM 2009 i Berlin stod gullkampen mellom Harting og Polens Piotr Małachowski. Małachowski hadde to ganger forbedret sin polske rekord, og Harting lå på andreplass før siste omgang. Harting fikk opp et kast på 69,43, og sikret dermed gullmedaljen med ny personlig rekord.
Fjotland kirke
Fjotland kirke er en langkirke fra 1836 på Fjotland i Kvinesdal kommune, Agder fylke.
Byggverket er i tre og har 420 plasser. Den er oppført etter typetegninger av Hans Ditlev Franciscus von Linstow.
Munir Sait
Munir Sait (født 27. mai 1940 i Madras), indisk landhockeyspiller som deltok i de olympiske leker 1968 i Mexico by.
Sait vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Sait spilte sju kamper i OL-turneringen.
Acanthogammarinae
Acanthogammarinae er en underfamilie av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.
Gruppens taksonomi
Gruppen ble systematisert på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Tommy Mollet
Tommy Mollet (født 29. mars 1979) er en nederlandsk taekwondoutøver som konkurrerer i klasse -80 kilo. Han vil representere Nederland under Sommer-OL 2012, etter å ha kvalifisert seg til lekene ved å ha blitt nummer 2 i europakvalifiseringen.
Stavkirke
I middelalderen var det antakelig over 1,000 stavkirker i Norge (noen mener det kan ha vært så mange som opp mot 2,000 kirker), men de fleste forsvant i perioden 1350–1650, trolig som følge av endrede behov etter svartedauen og reformasjonen. I 1650 var det rundt 270 stavkirker igjen, og i neste hundreårsperiode forsvant 136 av disse. I dag er det bare bevart 28 stavkirker fra middelalderen i Norge.
Historie
De fleste eksisterende norske stavkirkene ble reist i årene 1150–1350. Det ble kanskje reist så mange som 1000 stavkirker i mellomalderen (Storsletten skriver at det kan ha vært reist så mye som 2000 ) og det var trolig stavkirker i nesten alle bygder i Norge. I samme periode ble det reist bare 271 steinkirker og 160 av disse eksisterer. Til sammenligning har Sverige 900 og Danmark 1800 steinkirker fra mellomalderen. Frostatinglovens og Gulatingslovens bestemmelser om kirkebyggets «hjørnestaver» viser at stavkirke var det normale ved kirkebygging, selv om den katolske kirke selv foretrakk stein. Alle trekirker ble før reformasjonen oppført i stavkonstruksjon, høyst en eller kanskje to små kirker ble bygd av laftet tømmer. Lafteteknikken er i Norge en yngre teknikk enn stavkonstruksjon. Lafteteknikken ble introdusert østfra, og den ble tatt i bruk i oppholdshus fra rundt år 1000. Stavteknikk er praktisk talt ikke påvirket av lafteteknikk.
Nå finnes det få stavkirker utenfor Norge, men én står fremdeles i Hedared i Sverige. I middelalderen fantes de over hele Nordvest-Europa, dersom en vid definisjon av stavkirkebegrepet legges til grunn. Tidligere ble begrepet knyttet til alle kirker konstruert med stående trevirke, og denne vide definisjonen inkluderer restene av en palisadekirke, Greensted Church i Greensted i Essex i England. Noen rester av stavkirker er også funnet under utbedring av eksisterende kirker i Sverige, slik som den nesten komplette Hemse stavkirke. En vet ellers lite om de svenske stavkirkene, da det ikke foreligger noen større samlet fremstilling i nyere tid. I Sverige, særlig i Småland, ble det reiste en del laftede tømmerkirker i middelalderen og det er mulig at disse har erstattet stavkirker i gotisk periode eller tidligere.
Stavkirker eldre enn 1100-årene kjennes bare fra skriftlige kilder eller fra arkeologiske utgravninger. Men de skriftlige kildene er sparsomme og vanskelige å tolke.
Kirkebygging ble omtalt i Gulatingsloven, som ble nedskrevet på 1000-tallet. I kristendomsbolken, i det 12. avsnittet står det: ''Um einskildmenn byggjer kyrkje, anten lendmann gjer det eller bonde, eller kven det er som byggjer kyrkje, skal han halda henne i stand og inkje øyda tufti. Men um kyrkja brotnar og hyrnestavane fell, då skal han føra timber på tufti innan tolv månadar; um det ikkje kjem, skal han bøta tre merker for det til biskopen og koma med timber og byggja opp kyrkja likevel.